**LĒMUMS**

Liepājā

|  |  |
| --- | --- |
| 2023. gada 19. oktobrī | Nr.337/11  (prot. Nr.11, 3.§) |

Par Interreg Baltijas jūras reģiona

transnacionālās sadarbības

programmas projektu "Change(k)now"

Pamatojoties uz Liepājas valstspilsētas un Dienvidkurzemes novada attīstības programmā 2022.-2027. gadam iekļauto uzdevumu "U1.8. Veicināt sabiedrības apziņas paaugstināšanos, uzvedības modeļu un paradumu maiņu, īstenot vides izglītības pasākumus" un atbilstošo darbību "JPr\_154 Change(k)now INTERREG Baltic Sea Region", kā arī uz 2023. gada 26. jūnijā saņemto Interreg Baltijas jūras reģiona programmas apvienotā sekretariāta vēstuli par projekta apstiprināšanu, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 12. oktobra lēmumu (sēdes protokols Nr.10) un pastāvīgās Finanšu komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Interreg Baltijas jūras reģiona transnacionālās sadarbības programmas ietvaros atbalstīt Liepājas pilsētas pašvaldības iestādes "Liepājas pilsētas pašvaldības administrācija" dalību sadarbības projektā "Change(k)now – Domāšanas veida maiņa no vienreizējas lietošanas uz cirkulāru vai daudzkārtēju pārtikas piegādes sistēmu pilsētās" (Change(k)now – A mindset change from single-use to circular or multiple-use of food delivery systems in cities of the BSR).

2. Apstiprināt projekta "Change(k)now – Domāšanas veida maiņa no vienreizējas lietošanas uz cirkulāru vai daudzkārtēju pārtikas piegādes sistēmu pilsētās" (turpmāk – Projekts) kopējās attiecināmās izmaksas 102 347,20 EUR (viens simts divi tūkstoši trīs simti četrdesmit septiņi *euro* un 20 centi), no kurām:

2.1. Interreg Baltijas jūras reģiona transnacionālās sadarbības programmas finansējums (80%) – 81 877,76 EUR;

2.2. valsts budžeta līdzfinansējums (10%) – 10 234,72 EUR;

2.3. Liepājas valstspilsētas pašvaldības līdzfinansējums (10%) – 10 234,72 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 10 234,72  EUR apmērā:

3.1. 2024. gadā – 2 053,24 EUR;

3.2. 2025. gadā – 6 053,24 EUR;

3.3. 2026. gadā – 2 128,24 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 81 877,76 EUR apmērā:

4.1. 2024. gadā – 16 425,92 EUR;

4.2. 2025. gadā – 48 425,92 EUR;

4.3. 2026. gadā – 17 025,92 EUR.

5. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

7. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta līgumu ar programmas sekretariātu, vienošanos ar Projekta partneriem, Projekta un tā izpildi pamatojošos dokumentus, atskaites u.c. dokumentāciju.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Sabiedrisko attiecību un mārketinga daļai, Attīstības pārvaldei, Juridiskajai daļai, Finanšu pārvaldei | |